CELEX: 32017D1018(01)
Language: hr
Date: 2017-10-12 00:00:00
Title: Odluka Vijeća od 12. listopada 2017. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Banco de Portugal

18.10.2017   
            
            
               HR
            
            
               Službeni list Europske unije
            
            
               C 350/2
            
         ODLUKA VIJEĆA
   od 12. listopada 2017.
   o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Banco de Portugal
   (2017/C 350/03)
   VIJEĆE EUROPSKE UNIJE,
   uzimajući u obzir Protokol br. 4 o Statutu Europskog sustava središnjih banaka i Europske središnje banke koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
   uzimajući u obzir Preporuku Europske središnje banke od 24. kolovoza 2017. Vijeću Europske unije o vanjskim revizorima središnje banke Banco de Portugal (ESB/2017/24) (1)
   
   budući da:
   
               (1)
            
            
               Reviziju financijskih izvještaja Europske središnje banke (ESB) i nacionalnih središnjih banaka država članica čija je valuta euro trebaju obavljati neovisni vanjski revizori koje preporučuje Upravno vijeće ESB-a, a odobrava Vijeće Europske unije.
            
         
               (2)
            
            
               Mandat sadašnjih vanjskih revizora središnje banke Banco de Portugal, društva PricewaterhouseCoopers & Associados – Sociedade de Revisores Oficiais de Contas, Lda., završio je nakon revizije za financijsku godinu 2016. Stoga je potrebno imenovati vanjske revizore središnje banke Banco de Portugal od financijske godine 2017.
            
         
               (3)
            
            
               Središnja banka Banco de Portugal odabrala je društvo Deloitte & Associados – Sociedade de Revisores Oficiais de Contas S.A. kao svoje vanjske revizore za financijske godine od 2017. do 2021.
            
         
               (4)
            
            
               Upravno vijeće ESB-a preporučilo je da se Deloitte & Associados – Sociedade de Revisores Oficiais de Contas S.A. imenuju vanjskim revizorima središnje banke Banco de Portugal za financijske godine od 2017. do 2021.
            
         
               (5)
            
            
               Slijedom preporuke Upravnog vijeća ESB-a Odluku Vijeća 1999/70/EZ (2) trebalo bi izmijeniti na odgovarajući način,
            
         DONIJELO JE OVU ODLUKU:
   Članak 1.
   U članku 1. Odluke 1999/70/EZ stavak 10. zamjenjuje se sljedećim:
   
      „10.   Deloitte & Associados – Sociedade de Revisores Oficiais de Contas S.A. odobravaju se kao vanjski revizori središnje banke Banco de Portugal za financijske godine od 2017. do 2021.”
   
   Članak 2.
   Ova Odluka proizvodi učinke od dana priopćenja.
   Članak 3.
   Ova je Odluka upućena ESB-u.
   
      Sastavljeno u Luxembourgu 12. listopada 2017.
      
         
            Za Vijeće
         
         
            Predsjednik
         
         U. REINSALU
      
   
   
      (1)  SL C 292, 2.9.2017., str. 1.
   
   
      (2)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).